
O B A V I J E S T
o promjeni u rasporedu prikupljanju miješanog komunalnog otpada i reciklabilnog otpada sa područja Grada Pregrada

Poštovani korisnici javne usluge sa područja Grada Pregrada,
Obavještavamo Vas o promjeni u načinu obavljanja javne usluge prilikom čega će se novi raspored primjenjivati  od 01. travnja 2023. godine.

MIJEŠANI KOMUNALNI OTPAD
  VAŽNA NAPOMENA  
Miješani komunalni otpad na području Grada Pregrada prikupljati će se i nadalje PETKOM na cijelom gradskom području osim u slijedećim terminima: 28.04.,  26.05., 23.06., 28.07., 25.08., 29.09., 27.10., 24.11., 29.12.2023.
[bookmark: _Hlk129167926]
Miješani komunalni otpad sakuplja će se po naseljima izvan Grada Pregrada sukladno dosadašnjem rasporedu i u danima kako je niže navedeno:

· ČETVRTKOM – naselje Benkovo-dio, Bregi Kostelski, Bušin, Donja Plemenšćina, Gornja Plemenšćina, Klenice, Kostel, Kostelsko, Marinec, Pavlovec Pregradski, Sopot, Stipernica, Valentinovo, Vinagora, Višnjevec, Vojsak, Vrhi Pregradski, Vrhi Vinagorski.
· PETKOM – Benkovo-dio, Cigrovec, Gorjakovo, Mala Gorica, Svetojurski Vrh, Velika Gorica, Vinagora-rukavci 

Važna napomena
Umjesto 08.06.2023. (Tijelovo) u naseljima gdje se javna usluga obavlja četvrtkom, odvoz miješanog komunalnog otpada izvršiti će se 10.06.2023. (subota).

RECIKLABILNI OTPAD (papir i karton, plastika i metal) prikupljati će se jednom mjesečno, prema niže navedenom rasporedu:

	Mjesec/godina
	01/2023.
	02/2023.
	03/2023.
	04/2023.
	05/2023.
	06.2023.

	Datum odvoza
	26. i 27.
	23. i 24.
	23. i 24.
	27. i 28.
	25. i 26.
	24. i 23.

	Mjesec/godina
	07/2023.
	08/2023.
	09/2023.
	10/2023.
	11/2023.
	12/2023.

	Datum odvoza
	27. i 28.
	24. i 25.
	28. i 29.
	26. i 27.
	23. i 24.
	28. i 29.








Važna napomena
Umjesto 22.06.2023.(Dan antifašističke borbe) odvoz selektivnog otpada izvršiti će se 24.06.2023. (subota).

RECIKLAŽNO DVORIŠTE
Reciklažno dvorište „Pregrada“ nalazi se na adresi: Vrhi Pregradski 23, Pregrada.
Zimsko radno vrijeme (01.10.-31.03.) ponedjeljak: 7:00 – 15:00, srijeda: 10:00 – 18:00, subota: 07:00 – 15:00
Ljetno radno vrijeme (10.04.-30.09.) ponedjeljak: 7:00 – 15:00, srijeda: 12:00 – 20:00, subota: 07:00 – 15:00


KRUPNI (GLOMAZNI) OTPAD
Krupni (glomazni) otpad prikupljati će se, ovisno o danu odvoza miješanog komunalnog otpada, prema sljedećem:

05.06.2023. i 27.10.2023. godine  za korisnike od kojih se komunalni otpad odvozi četvrtkom
07.06.2023. i 31.10.2023. godine za korisnike od kojih se komunalni otpad odvozi petkom





Važna napomena

Za odvoz krupnog (glomaznog) otpada potrebno je izvršiti prijavu najkasnije tri (3) radna dana prije naprijed navedenog datuma na broj telefona 049/587-837 ili putem e-mail adrese: glomazni@eko-flor.hr.  

Glomazni otpad je potrebno najranije jedan (1) dan prije datuma odvoza odložiti na površinu dostupnu za vozilo davatelja javne usluge (koncesionara). Otpad ne smije biti odložen na način da ugrožava okoliš, imovinu ili zdravlje drugih ljudi. U slučaju da je glomazni otpad odložen u dvorištu korisnika usluge, obvezna je prisutnost ukućana prilikom odvoza te osigurana mogućnost ulaska vozila davatelja javne usluge u dvorište korisnika usluge, dok u suprotnom davatelj javne usluge (koncesionar) neće biti u mogućnosti preuzeti odloženi glomazni otpad.

Prilikom prijave nužno je  navesti podatke o korisniku javne usluge i obračunskom mjestu (ime, prezime, adresa, broj telefona) i sastavu otpada (npr. krevet, željezni dijelovi bicikla, madraci i sl.)
Sukladno uvjetima određenih ugovorom o koncesiji maksimalna količina glomaznog otpada koja se može preuzeti od korisnika je 5m3 po odvozu.

Napomena: u slučaju zaprimanja većeg broja prijava za odvoz glomaznog otpada, prikupljanje otpada vršiti će se i u danima nakon označenih termina.

Sukladno zakonskim odredbama, pravo na besplatni odvoz glomaznog otpada imaju samo korisnici iz kategorije kućanstva.

MOBILNO RECIKLAŽNO DVORIŠTE
Manje količine otpada prikupljati će se putem MOBILNOG RECIKLAŽNOG DVORIŠTA prema sljedećem rasporedu

	30. 01.2023.
	26.06.2023.
	02.11.2023.




na području sljedećih mjesnih odbora:
1. MO Benkovo (za područje Benkova, dijela Cigrovca kbr. 147 do 171/3 i Svetojurskog Vrha) 
   Lokacija: kod PŠ BENKOVO - u vremenu od 08:00 do 08:40 sati
2. MO Bušin (za područje Bušina, Klenica i Valentinova)
    Lokacija: kod PŠ BENKOVO - u vremenu od 09:00 do 09:40 sati
3. MO Cigrovec (za područje Cigrovca, osim kbr. 147 do 171/3)
    Lokacija: kod SRC CIGROVEC - u vremenu od 10:00 do 10:40 sati
4. MO Gorjakovo (za područje Gorjakova)
     Lokacija: kod Vatrogasnog doma u Stipernici - u vremenu od 11:00 do 11:40 sati
5. MO Kostel (za područje Brega Kostelskih, Kostela i Kostelskog)
    Lokacija: parkiralište kod groblja u Kostelu - u vremenu od 12:00 do 12:40 sati

	31.01.2023.
	27.06.2023.
	03.11.2023.


     

Na području sljedećih mjesnih odbora:
1. MO Plemenšćina (za područje Donje Plemenšćine, Gornje Plemenšćine i Vojsaka), 
    Lokacija: kod dućana u Plemenšćini  - u vremenu od 08:00 do 08:40 sati
2. MO Sopot (za područje Sopota, Pavlovca i Višnjevca),
    Lokacija: uz Županijsku cestu  Ž2117 (kčbr. 1520 k.o. Sopot) - u vremenu od 09:00 do 9:40 sati
3. MO Stipernica (za područje Marinaca i Stipernice)
    Lokacija: kod Vatrogasnog doma u Stipernici - u vremenu od 10:00 do 10:40 sati
4. MO Vinagora (za područje Gabrovca, Vinagore, Vrha Vinagorskih, Male Gore, Velike Gore i Martiša Vesi).
     Lokacija: parkiralište kod groblja u Vinagori - u vremenu od 11:00 do 11:40 sati







Uputa o postupanju sa miješanim komunalnim otpadom, biorazgradivim komunalnim otpadom i reciklabilnim komunalnim otpadom

Miješani komunalni otpad
Korisnici su dužni spremnike iznijeti prema planu odvoza davatelja javne usluge. Svaki korisnik se obvezuje najkasnije do 06:00 sati spremnik sa miješanim komunalnim otpadom postaviti na vidljivo mjesto pored stambenog objekta kako bi se omogućilo nesmetano pražnjenje spremnika. Ukoliko spremnik ne bude ostavljen na vidljivom mjestu, isti će se isprazniti u sljedećem terminu po rasporedu odvoza. 

Zabranjeno je odlagati korisni otpad koji se može reciklirati, biorazgradivi otpad, tekući otpad, žar, lešine životinja, baterije, akumulatore, auto gume, otpad iz klaonica, mesnica, ribarnica, opasni otpad, građevinski otpad u spremnik za miješani komunalni otpad.


Biorazgradivi komunalni otpad
Korisnici su dužni samostalno kompostirati ili pak biorazgradivi komunalni otpad predavati u zasebnim spremnicima, ovisno o ugovorenom načinu pružanja javne usluge. Preporučuje se da oni koji imaju vrt kompostiraju sami. Za klasično vrtno aerobno kompostiranje (kompostiranje na otvorenom) koriste se: djelomično kuhinjski otpad (ostaci voća i povrća, ljuske jaja, talog od kave, vrećice od čaja, ostaci kruha i slično) te vrtni otpad (ostaci cvijeća, granje, otpalo lišće, otkos trave i živice, piljevina).
Za vrtno kompostiranje se NE SMIJU KORISTITI: ostaci mesa, ribe, kostiju, mlijeka i mliječnih proizvoda.
Reciklabilni komunalni otpad
Otpadni papir i plastika prikupljaju se putem spremnika postavljenih na obračunskom mjestu korisnika. 
Otpadni metal, tekstil i staklo prikupljati će se putem spremnika postavljenim na „zelenom otoku“ koji se nalazi kod vatrogasnog doma u naselju Stankovci te u naselju Banjevci kod crkve Sv. Ivana.

Krupni (glomazni) otpad
Krupni (glomazni otpad) sakuplja se na adresi nekretnine ako je omogućen prilaz vozilom za prikupljanje krupnog otpada davatelja javne usluge ili ukoliko nije, na najbližoj javnoj površini koju dogovaraju međusobno davatelj javne usluge i korisnik, a koja je mjesto primopredaje.

Popis stvari i predmeta koji se ubrajaju u krupni (glomazni) otpad sastoji se od sedam cjelina: kupaonska oprema, stvari za djecu, podne obloge, namještaj, kuhinjska oprema, vrtna oprema, ostali glomazni otpad rolete, žaluzine, tende i sl., ljestve i samostojeće stepenice, zavjese i nosači zavjesa, vrata (npr. sobna, ulazna i dr.), staklo (okno), prozor, prozorski okvir itd.). Odvoz i zbrinjavanje krupnog (glomaznog) otpada je besplatan za kategoriju kućanstva. GRAĐEVINSKI OTPAD šuta i sl.) NIJE glomazni komunalni otpad, te njega ne zbrinjavamo 
Kontakt podaci i način podnošenja zahtjeva za preuzimanje dodatne količine miješanog komunalnog otpada te krupnog (glomaznog) otpada na zahtjev korisnika usluge:
Pisanim zahtjevom dostavljenim na adresu: EKO-FLOR PLUS d.o.o., Mokrice 180/C, 49243 Oroslavje.
Elektroničkim putem na e-mail adresu: info@eko-flor.hr.
Uputa o preuzimanju miješanog komunalnog otpada te krupnog (glomaznog) otpada na zahtjev korisnika usluge: 
Po zaprimljenom zahtjevu, korisniku usluge izdati će se zasebna ponuda za preuzimanje miješanog komunalnog otpada ili krupnog (glomaznog) otpada, te će se po izvršenoj uplati pristupiti preuzimanju i zbrinjavanju istoga. 




Kontakt podaci i način podnošenja zahtjeva za prijavu novog korisnika, odjavu i promjenu korisnika javne usluge:
Pisanim zahtjevom dostavljenim na adresu: EKO-FLOR PLUS d.o.o., Mokrice 180/C, 49243 Oroslavje.
Elektroničkim putem na e-mail adresu: info@eko-flor.hr.
Telefaksom na broj: 049/249-240.
PODNOŠENJE REKLAMACIJA

Potrošači mogu podnijeti pisani prigovor na izvršenu uslugu putem:

· pošte preporučeno na adresu: Mokrice 180/C, 49243 Oroslavje;
· osobno u sjedištu davatelja javne usluge putem sandučića
· telefaksa na broj: 049/249-240;
· e-maila: info@eko-flor.hr

Pružanje javne usluge sakupljanja komunalnog otpada regulirano je Odlukom o načinu pružanja javne usluge sakupljanja  otpada (dalje u tekstu: Odluka) te Općim uvjetima poslovanja i korištenja javne usluge sakupljanja 

komunalnog otpada (dalje u tekstu: Opći uvjeti) javno objavljenim na službenoj stranici davatelja usluge www.eko-flor.hr.

Korisnik usluge dužan je, sukladno Odluci i Općim uvjetima, u slučaju promjene podataka vezanih uz ugovorni odnos (odnosno o svakoj promjeni koja utječe na odnos davatelja javne usluge i korisnika usluge; nastanak, promjenu ili prestanak korištenja javne usluge sakupljanja komunalnog otpada) istu prijaviti davatelju javne usluge bez odgađanja, a najkasnije u roku od 15 dana od dana kad je nastupila promjena pisanim putem (osobno putem sandučića u sjedištu davatelja javne usluge, poštom preporučeno, e-poštom ili putem telefaksa).

Korisnik javne usluge dužan je i o svakoj drugoj namjeravanoj promjeni podataka iz Izjave obavijestiti davatelja usluge u roku od 15 dana prije dana od kojeg će se primjenjivati namjeravana promjena pisanim putem.
Korisnik usluge dužan je o promjenama: naziva ili adrese na koju se šalju akontacijske rate/nalozi za plaćanje, namjene prostora,  promjeni vlasništva nekretnine i drugim promjenama koje utječu na međusobne odnose u isporuci i korištenju usluge obavijestiti davatelja usluge pisanim putem u roku petnaest (15) dana od nastupanja navedenih okolnosti.

Svaku dokumentiranu promjenu u statusu korisnika javne usluge koju korisnik prijavljuje, davatelj javne usluge prihvaća od datuma prijave i dostave popratne dokumentacije, a primjenjuje od prvog dana sljedećeg mjesečnog obračunskog razdoblja te je isključena mogućnost retroaktivnog učinka prijavljene promjene. 

Prilikom prestanka korištenja javne usluge zbog promjene u zaduženju korisnik javne usluge dužan je platiti sve račune koji se odnose na razdoblje do odjave javne usluge. Ukoliko se promjena u statusu korisnika pravovremeno ne prijavi pisanim putem, obveza plaćanja javne usluge sakupljanja komunalnog otpada tereti korisnika javne usluge sakupljanja komunalnog otpada upisanog u Evidenciji davatelja javne usluge.
Obrasci zahtjeva dostupni su na www.eko-flor.hr.

Napomena:
obavještavamo vas da je društvo EKO-FLOR PLUS d.o.o. sklopilo ugovor o poslovnoj suradnji te ugovor o obradi osobnih podataka sa društvom PRIMA SOLVENT d.o.o., prema kojima će društvo PRIMA SOLVENT d.o.o. obavljati poslove naplate dospjelog potraživanja za društvo EKO-FLOR PLUS d.o.o. .

 S poštovanjem, 	
EKO-FLOR PLUS d.o.o

